
Styrets sammensetning og roller 2025	

	Elin Kristiansen
	Styreleder
	Kvalitetsklubb, FIKS

	Erik Holmen
	Nestleder
	Fair Play

	Tony Helberg
	Styremedlem
	Sponsor, jente og rekrutteringsansvarlig

	Henrik Ramberg
	Styremedlem
	Kasserer – tatt ansvar for sportsplanen

	Marianne Røste
	Styremedlem
	Baneansvarlig

	Janne Stryken
	Styremedlem
	Kiosk, rekruttering, jente og dugnadsansvarlig



Elin Kristiansen trakk seg fra sitt verv som leder 1/1-26. Erik Holmen gikk da inn som styrelder.

Antall styremøter avholdt i 2025:
Det ble avholdt ca 6 planlagte styremøter og noe ekstra v/behov. I tillegg kom budsjettmøte (nov) og heldagsmøte (jan). Her ble både små og store avgjørelser tatt. 

Medlemsutvikling i klubben:
Pr 31.12.25 har vi ca 400 medlemmer i klubben.

Organisasjonsutviklingen i fotball gruppa:
Vi fikk i høst godkjent kvalitetsklubb stemplet for videre år. Sporsplanen er revidert og oppdatert i samarbeid med NFF.










Sportslig årsrapport 2025

A-laget Jutul Fotball:
A-laget hadde en god sesong i divisjon. 3 plass 7. div og skal spille i 7. div også i 26. De holder seg stabilt med spillere, hvor de har hospitanter fra G19. 
Hovedtrener sluttet høst 25, de løste ved å ha en spillende trener. Se på muligheter for en annen løsning i 26.

Old boys:
Jutul har et Old Boys lag som er en stabil gjeng og spiller 7er. Trener 1-2 ganger i uka.
Her er det ingen trener, de trener seg selv og har lagleder. 

Ungdomsfotballen 13-19 år:
· Jr laget hadde en god sesong. : G17 2.div fikk 5 plass, G19 2 div fikk 2 plass (opprykk) og G19 4 div fikk 2 plass. 
· I OBOS cup kom G19 til kvartfinale mens G17 kom til semifinale
· De er ca 35 spillere så blir en spennende sesong 26 da flere skal i militæret osv. 
· J 2013 har hatt 19 jenter ved start og 17 ved slutt. 2 lag i serie - 1. div (9er) og 4 div (7er)
· G 2012 og 2011 har hatt felles treninger i fjor sammen med både pappa trenere og ungdomstrenere. G 2012 får inn ungdomstrener fast fra 2026. Siste sesong med 9er var nå i 2025 – hevdet seg godt i 4. div, men en del tap i 2. div. 2012 var også på sin første overnattingscup (Sandarcup).
· G2011 spilte på Sandarcup i 7er og vant sin gruppe. Dette var årets høydepunkt.

Vi har som mål og få med flere J2013 på vårt akademi, men her må det jobbes mer i 2026. 
G2011 har hatt litt treningssamarbeid med Jardar høsten 2025 da de ønsket mer trening. G2012 har fått delta på keepertrening med Jardar i BIP hallen 1 gang pr uke.
J2013 vil fra 2026 bli slått sammen med J2014. Dette gjøres for å holde lengst mulig på spillere. Dette er luftet med lagene, og vil bli satt sammen i 2026 med videre oppfølging.

Samlet ønske for ungdomsfotballen er at de ønsker mer trening. Så her ser vi på alternativer for 2026. Dugnader som generer mer penger, ekstra leie av bobla i vintersesong, treningsrommet på KG kan benyttes mer osv. 
Alle lagene har god økonomi og er flinke til å ha dugnader.

Fra denne gruppa blir det også viktig å rekruttere flere dommere og trenere til klubben i 2026.
Barnefotballen 6-12 år:
· J2014 har deltatt på masse cuper i år (17 totalt).  De har en sterk stab og trent 2 dager i uka sammen med J2015 og alene 1 dag i uka. De har hatt 2 breddelag og 1 lag for de ivrige. Det har også vært hospitert noe opp til J2013.
· G2014 og G2015 samarbeider med trening så alle får mer tid på gresset eller i hall på vinteren. De deltar på cuper for å supplere i tillegg til kamper i uka når det er serie.
· J2015 er en mindre gruppe jenter som fungerer veldig fint. Noen ivrige og noen for det sosiale. 
· G2016, G2017, G2018 og G2019 er 4 ganske store årskull. G2020 ble rekruttert i fjor og er skolestartere til høsten. Her håper vi flere kommer til. Det har vært deltagelse av på cuper av alle. G2016 har hatt 2 lag i middelsøvet med en del tap, men med en meget god utvikling. G2018 skal opp i serie for første gang i sesong 26. Blir spennende å følge dem. 
· J2016, J2017, J2018 og J2019 er relativt små grupper hvor en del begynner å falle fra og vanskelig å rekruttere inn på kullene. J2016 og J2017 er de største kullene og stiller med 2 lag både på cuper og serie. Her har begge disse årskullene gjort det veldig godt. J 2017 var så å si ubeseiret gjennom sin serie. J2018 skal spille serie nå i sesongen 26, det gleder vi oss til å følge videre. 
· I juni 25 rekrutterte vi inn G2020 og J2020. Dette er skolestartere høst 26 og kullene er store. Jentene er 18 spillere og guttene er 19 spillere. Her regner vi med flere kommer til ved skolestart. 


Vi ønsker å se flere fra både G2014 og J2014 på vårt akademi. Dette jobbes med å få til i 2026. 
Felles for de fleste lagene i barnefotballen ønsker de seg også mer trening. De eldste jentene ønsker trening på KG med tilgang på garderobe. Dette er en løsning vi må se på i 26 da flere er i puberteten, og behov her må dekkes. Vi håper også å få rekruttert inn flere inn på vårt akademi når vi bikker 26 fra disse årskullene. 
Jentelagene her trenger hjelp til rekruttering så her må vi komme opp med noe i sesong 26 for å hjelpe til. 
De yngste lagene har som mål å delta på flere cuper fremover.

Trener – og lederutvikling:
Vi sender trenere som etterspør og som må ha trenerkurs på dette gjennom sesongen etter hva behovet er. Politiattest er vi nøye på og har en egen ansvarlig for dette. Nytt inn i 2025 er dette rundt taushetserklæring, en frivillig ting, men vi ønsker at trenere og lagleder signerer dette ved møtene vi har med lagene. 
Hospitering mellom lag har det vært noe av og det løser seg som regel bra. Der det har vært behov har styret vært inne og veiledet lagene. Dette tema skal også opp på trener/lagledermøte i starten av 26. 

Vi har også avholdt 2 trener- og lagledermøter i 2025.

Sportslig leder/utvalg og sportsplan:
Jutul Fotball hadde en sportslig leder frem til juni 2025. Siste halvdel i 2025 inngikk vi en avtale med sportslabben som har ansvar for det sportslige rundt akademiet som gjennomføres 2 dager i uka (tirs/torsdag ute og tirs/fredsdag inne i BIP). I fotballen har vi en egen ansatt ved siden av sportslabben som tar seg av det administrative rundt akademiet. 


Anlegg og utstyr:
Skui kunstgress og Emma Hjort kunstgressbane blir benyttet så fort snøen går om våren og frem til det er for kaldt, og vi da flytter inn i BIP hallen og gymsaler. Bobla har også blitt benyttet.
I 2025 har vi hatt Skui gymsal, Vøyenenga gymsal og Rosenvilde gymsal i tillegg til BIP hallen på vinteren. I tillegg ble det startet et opplegg for de eldste lagene i styrkerommet på Skui. 
Skui og Emma Hjort kunstgress er fint vedlikeholdt. Vi så for 2025 at det var noen utfordringer med søppel rundt disse banene, spesielt Emma Hjort. Denne deler vi med Jardar, men en ordning må på plass her i 26. 

I 2025 fikk Jutul Fotball tildelt 120 000 kr fra DnB NOR stiftelsen som skulle gå til oppgradering av tribune. Den ble reparert og beiset. Og vi fikk satt opp gjerde foran tribunen. 

Arrangementer og dugnader:
I 2025 hadde vi følgende arrangementer:
· Tine Fotballskole i uke 26 – 71 påmeldte – 15 000 i pluss
· Stoke Fotball akademi i uke 33 – 69 påmeldte – 8000 i pluss
· Vi fikk tildelt Kiwi Bama cup på Jutultreffen som var et meget bra arrangement. Dette ga fotballgruppa et overskudd på rundt 250 000,-. Dette er søkt på nytt for 26.

Vi har snakket om å bli bedre på sosiale arrangementer for trener og lagledere i 26. 





Fellesdugnader i 2025 :
· Åpen kiosk gjennom hele sesongen. Inntektene her har blitt fordelt likt mellom lagene og ga rundt 4000,- ekstra inn. 
· Plastdugnaden som ble avholdt første helgen i mai. Et kanon oppmøte fra alle medlemmene i fotballen. Her ble det servert is og pølser + saft etter dugnaden. Denne ga 50 000,- inn til fotballgruppa.
· Loppemarked avholdt september 25 ga ca 20 000,- hvor halvparten skulle tilfalle idrettslaget. 


Økonomi/ årsregnskap:
Sendes som vedlegg

· Fotballen har god økonomi
· Det må spares til nytt banedekke i 2031 derfor må vi hele tiden ligge i forkant å ha oppsparte midler på konto.


Framtidsutsikter og mål 2026:
· Sammenslåing av J2013 og J2014
· Fortsett gode samtaler med lagene
· Fokus på å rekruttere ungdomstrenere
· Følge opp dommere i klubben og rekruttere nye – holde dommerkurs
· Ny cup – Jutul Mini cup helgen 30-31 mai
· Sosialt med trenere og lagledere 26 juni 
· Tine fotballskole i uke 26 og 40 
· Stoke fotballakademi i uke 33
· Jutul treffen Kiwi Bama Cup (siste helgen i august)
· Felles dugnader
· Løkkefotball
· Rekruttere nytt årskull 2021 – både gutter og jenter

